Αναστασία της Ελλάδας

Η Αναστασία της Ελλάδας και της Δανίας, γεννηθείσα Νόννι Μέυ Στιούαρτ (αγγλ. Nonie May "Nancy" Stewart, 20 Ιανουαρίου 1878 - 29 Αυγούστου 1923) ήταν πλούσια Αμερικανίδα κληρονόμος και μέλος της ελληνικής και της δανικής βασιλικής οικογένειας από τον γάμο της με τον Χριστόφορο της Ελλάδας και της Δανίας, γιο του Γεωργίου Α΄ της Ελλάδας.

 Πρώιμη ζωή 
Η Μέυ γεννήθηκε στις 20 Ιανουαρίου 1878 στο Ζέινσβιλ του Οχάιο. Ήταν κόρη ενός πλουσίου εμπόρου, του Ουίλλιαμ Τσαρλς Στιούαρτ και της Μαίρυ Λαβίνια Χόλντεν. Το 1880 οικογένεια της μετακόμισε στο Κλήβελαντ, όπου λίγο αργότερα η μητέρα της πέθανε και ο πατέρας της ξαναπαντρεύτηκε.

Το 1894 η «Νόννι Μέυ Στιούαρτ» παντρεύτηκε τον Τζορτζ Ίλαϋ Ουόρθινγκτον, γιο του Ραλφ Ουόρθινγκτον, ο οποίος ήταν γιος του μεγαλοβιομήχανου από το Κλήβελαντ, Τζορτζ Ουόρθινγκτον. Χώρισαν το 1899, δίχως να έχουν αποκτήσει παιδιά.

Στις 3 Αυγούστου 1900 η Νόννι Μέυ, πλέον γνωστή ως Νάνσυ Μέυ, παντρεύεται τον Ουίλλιαμ Μπέητμαν Ληντς, μαζί απέκτησαν το μοναδικό τους παιδί, τον Ουίλλιαμ Μπέητμαν Ληντς το Νεότερο, στις 19 Σεπτεμβρίου 1902. Ο Ληντς πέθανε το 1908 στο Παρίσι αφήνοντας τη Νάνσυ χήρα και κληρονόμο της περιουσίας του, που εκτιμάται στα 35 εκατομμύρια δολλάρια.

Το 1914 η 36χρονη χήρα, γνωρίζει τον Χριστόφορο της Ελλάδας και της Δανίας, νεότερο γιο του Γεωργίου Α΄ της Ελλάδας, στο Μπιαρρίτς της Γαλλίας και λίγους μήνες αργότερα αρραβωνιάζονται στο Κάπρι.Greece, Prince Christopher of. Le Monde et les Cours. Paris, France. 1939. σελ. 169. Ο γάμος καθυστέρησε λόγω των επιφυλάξεων της οικογένειας του Χριστόφορου, καθώς η Νάνσυ είχε παντρευτεί ήδη δύο φορές. Ο γάμος τελικά έγινε την 1 Φεβρουαρίου 1920 στο Βεβέ της Ελβετίας, μετά από έξι χρόνια αρραβώνα. Τέσσερις μέρες αργότερα η Νάνσυ ασπάστηκε την Ορθόδοξη πίστη, και απέκτησε το χριστιανικό της όνομα «Αναστασία», αμέσως μετά, ήταν και επίσημα η Πριγκίπισσα Αναστασία της Ελλάδας και της Δανίας. Ωστόσο, ο Τύπος των Η.Π.Α. συνέχισε να αναφέρεται σε αυτήν ως η «Σιδηρά Κληρονόμος», η «Πριγκίπισσα των Δολαρίων» ή η «Εκατομμυριούχος Πριγκίπισσα».

Ο 19χρονος γιος της πριγκίπισσας Αναστασίας, ο Ουίλλιαμ Μπέητμαν Ληντς ο Νεότερος, παντρεύτηκε την 18χρονη ανιψιά του Χριστόφορου, κόρη της αδελφής του Μαρίας, την Ξένια Γεωργίεβνα της Ρωσίας, το 1921.

Λίγο μετά τον γάμο της με τον πρίγκιπα Χριστόφορο, η Αναστασία διαγνώστηκε με καρκίνο. Πέθανε τρία χρόνια αργότερα το 1923 στην Οικία Σπένσερ στο Λονδίνο. Σύμφωνα με την επιθυμία της, ήταν να θαφτεί μαζί με τους γονείς της, στο οικογενειακό μαυσωλείο στο Νεκροταφείο Γούντλων στο Μπρονξ της Νέας Υόρκης.
200px|thumb|left|Ο πρίγκιπας Χριστόφορος της Ελλάδας και της Δανίας και η σύζυγός του, Νόννι Μέυ Στιούαρτ (αργότερα πριγκίπισσα Αναστασία της Ελλάδας και της Δανίας), το 1923.

Τίτλοι
20 Ιανουαρίου 1878 - 1 Οκτωβρίου 1894: Δεσποινίς Νόννι Μέυ Στιούαρτ
1 Οκτωβρίου 1894 - 23 Μαρτίου 1899: Κα. Τζορτζ Ίλαϋ Ουόρθινγκτον
23 Μαρτίου 1899 - 3 Αυγούστου 1900: Κα. Νόννι Μέυ Ουόρθινγκτον
3 Αυγούστου 1900 - 1 Φεβρουαρίου 1920: Κα. Ουίλλιαμ Μπέητμαν Ληντς
1 Φεβρουαρίου 1920 - 29 Αυγούστου 1923: Η Βασιλική Υψηλότης Πριγκίπισσα Αναστασία της Ελλάδας και της Δανίας

Παραπομπές

 Εξωτερικοί σύνδεσμοι 
 Princess Anastasia of Greece on ThePeerage.com
 Princess Anastasia's Diamond and Pearl Cartier Tiara, ''Royal-Magazin'

Κατηγορία:Πριγκίπισσες της Ελλάδας και της Δανίας
Α
Κατηγορία:Ελληνική Βασιλική Δυναστεία
Κατηγορία:Πριγκίπισσες της Δανίας